โฆษกศูนย์บริหารสถานการณ์โควิด-19 ยอมรับรัฐบาลมีแนวคิดการเยียวยาคนไทยในต่างประเทศเพื่อลดจำนวนการเดินทางกลับเข้าไทย
โฆษกศูนย์บริหารสถานการณ์โควิด-19 ยอมรับรัฐบาลมีแนวคิดการเยียวยาคนไทยในต่างประเทศเพื่อลดจำนวนการเดินทางกลับเข้าไทยนายแทพย์ทวีสิน วิษณุโยธิน โฆษกศูนย์บริหารสถานการณ์โควิด-19 หรือ ศบค. กล่าวถึงมาตรการรองรับกรณีที่หลังวันที่ 18 เมษายนนี้ ซึ่งจะพ้นกำหนดการปิดสนามบินว่า จะมีการพิจารณาตามสถานการณ์อีกครั้ง ซึ่งสามารถรองรับประชาชนเดินทางกลับเพิ่มได้มากกว่า 200 คนต่อวันหรือไม่ โดยเบื้องต้นมีประชาชนไทยในต่างประเทศจำนวนประมาณ 20,000 คน ที่แจ้งความจำนงจะเดินทางกลับ โดยเฉพาะแนวชายแดน เนื่องจากจะต้องเตรียมสถานที่กักตัว ตรวจคัดกรองและทีมแพทย์ดูแล ซึ่งหากเป็นไปได้อยากขอความร่วมมือให้ทยอยเดินทางกลับเพื่อให้เกิดความสะดวกในการดูแล พร้อมชี้แจงกรณีที่นายกรัฐมนตรีมีแนวคิดการเยียวยาคนไทยในต่างประเทศเพื่อลดจำนวนการเดินทางกลับเข้าไทยว่า ยังเป็นแนวความคิดของที่ประชุม ศบค. เท่านั้น เพราะการนำคนไทยกลับจากต่างประเทศจะต้องคุ้มครองคนไทยที่อยู่ในประเทศไม่ให้ติดเชื้อด้วย จึงจะต้องจัดสมดุลให้ดี และอาจจะมีการเยียวยาเพื่อลดการเคลื่อนย้ายประชากร ไม่ให้โรคโควิด -19 กระจายตัว โฆษกศูนย์บริหารสถานการณ์โควิด-19 ยังกล่าวถึงการดูแลทีมแพทย์ในพื้นที่จังหวัดชายแดนภาคใต้ว่า เนื่องจากขณะนี้พบมีประชาชนติดโรคโควิด-19 ในพื้นที่ชายแดนใต้เพิ่มมากขึ้น ดังนั้นจะใช้วิธีถ่ายโอนทีมแพทย์เพื่อไปช่วยในพื้นที่ รวมถึงได้มีการส่งหน้ากากอนามัย N95 ยาและเวชภันฑณ์ลงพื้นที่แล้ว โดยพิจารณาจากพื้นที่มีความต้องการสูงก่อน